ସମ୍ବଲପୁର,ଜାନୁଆରୀ ୧୮(ଲୋକାଲ ୱାୟାର): ସମ୍ବଲପୁର ଧନୁପାଲି ଥାନାଞ୍ଚଳରେ ନିଖୋଜ ଥିବା ଜଣେ ମହିଳାଙ୍କ ମୃତଦେହ ୧୮ ଦିନ ପରେ ମାଟି ତଳୁ ଉଦ୍ଧାର କରାଯାଇଥିବା ବେଳେ ତାଙ୍କୁ ହତ୍ୟା କରାଯାଇଥିବା ଅଭିଯୋଗରେ ସ୍ୱାମୀ ଓ ୫ ଜଣ ସମ୍ପର୍କୀୟଙ୍କୁ ଗିରଫ କରାଯାଇଥିବା ଜଣେ ସ୍ଥାନୀୟ ପୁଲିସ ସୂଚନା ଦେଇଛି ।
ବିହାରା ପିଣ୍ଡରା ଥାନା ରାମପୁର ବାସିନ୍ଦା ସୁରେନ୍ଦ୍ର ସିଂଙ୍କ ଅଭିଯୋଗରୁ ପ୍ରକାଶ, ତାଙ୍କର ୫ ଝିଅ ଓ ଗୋଟିଏ ପୁଅ । ସେମାନଙ୍କ ମଧ୍ୟରେ ଝିଅ ଆରତୀ ତୃତୀୟ ସନ୍ତାନ ।
ଦେଢ଼ବର୍ଷ ତଳେ ତାଙ୍କ ଗ୍ରାମଠାରୁ ୧୦ କିମି ଦୂରରେ ରହୁଥିବା ଆରା ଜିଲ୍ଳା ଚାନ୍ଦି ଥାନା ଅନ୍ତର୍ଗତ ଯୁକ୍ତା ଗ୍ରାମର ମୂଳ ନିବାସୀ ତଥା ସମ୍ବଲପୁର ସହରର ସାକ୍ଷୀପଡ଼ା ବାହାଲପଡ଼ାରେ ରହୁଥିବା କୁନାଲ ଯାଦବଙ୍କ ସହିତ ଆରତୀଙ୍କର ବିବାହ ହୋଇଥିଲା ।
ତେବେ, ଗତ ମାସ ୩୧ ତାରିଖ ରାତ୍ରୀରେ ସ୍ୱାମୀ ଓ ସ୍ତ୍ରୀ ମଧ୍ୟରେ କୌଣସି କାରଣରୁ ଝଗଡ଼ା ହୋଇଥିଲା । ଏହାପରେ ୧ ତାରିଖରେ ଆରତୀ ହଠାତ ନିଖୋଜ ହୋଇଯାଇଥିଲେ ।
ସ୍ୱାମୀ କୁନାଲ ଓ ପରିବାର ଲୋକେ ଆରତୀଙ୍କୁ ଖୋଜି ପାଇ ନଥିଲେ । ସେମାନେ ଆରତୀଙ୍କ ବାପାଙ୍କୁ ଫୋନ୍ କରି ସେ ନିଖୋଜ ଥିବା ଜଣାଇବା ସହିତ ୩ ତାରିଖରେ ଧନୁପାଲି ଥାନାରେ ଲିଖିତ ଅଭିଯୋଗ କରିଥିଲେ ।
ପୁଲିସ ନିଖୋଜ ମାମଲା ରୁଜୁ କରି ଆରତୀଙ୍କୁ ଖୋଜୁଥିଲା । ଏଭଳି ସ୍ଥିତିରେ ହଠାତ କୁନାଲ ଓ ତାଙ୍କର ବାପା ଶ୍ୟାମବାବୁ, ମା', ବଡ଼ ଭାଇ ସୋନୁ ଯାଦବ ଏବଂ ଅନ୍ୟ କିଛି ସମ୍ପର୍କୀୟ ଉଭାନ ହୋଇଯାଇଥିଲେ ।
ପୁଲିସ ଘଟଣାରେ ସ୍ୱାମୀ କୁନାଲକୁ ସନ୍ଦେହ କରିବା ସହ ଗତ ୧୭ ତାରିଖ ବିଳମ୍ବିତ ରାତିରେ ସ୍ୱାମୀ ସହ ଅନ୍ୟ ୫ ଜଣ ଅଭିଯୁକ୍ତକୁ ଅଟକ ରଖି ଜେରା କରିବା ପରେ ଖୋଲିଥିଲା ସମ୍ପୂର୍ଣ୍ଣ ଗୁମର ।
ଗତ ୩୧ ତାରିଖ ଦିନ ସ୍ତ୍ରୀର ଚରିତ୍ରକୁ ସନ୍ଦେହ କରି ଉଭୟଙ୍କ ମଧ୍ୟରେ ଝଗଡ଼ା ହୋଇଥିଲା ।
ସ୍ୱାମୀ କୁନାଲ ରାଗିଯାଇ ହତ୍ୟା କରିବା ପରେ ପ୍ରମାଣ ନଷ୍ଟ ପାଇଁ ସହଯୋଗୀ ମନିଷ ସହାୟତାରେ ସିଟି ଷ୍ଟେସନ ନିକଟରେ ଥିବା ବାଗଦିଆ ଆମ୍ବ ତୋଟା ନିକଟରେ ୧ ତାରିଖ ଦିନ ପ୍ରଥମେ ଏକ ଗାତ ଖୋଲିଥିଲା । ରାତି ପ୍ରାୟ ୧୨ଟା ସମୟରେ ଅନ୍ୟ ୫ ଜଣଙ୍କ ସହାୟତାରେ ଆରତୀଙ୍କ ମୃତ ଦେହ ନେଇ ଗାତରେ ପୋତି ଦେଇଥିଲା । ପରଦିନ ଧନପାଲି ଥାନାରେ ନିଖୋଜ ସମ୍ପର୍କିତ ରିପୋର୍ଟ ଦାୟର କରିଥିଲା ।
ଘଟଣାରେ ପୁଲିସ ସ୍ୱାମୀ କୁନାଲ ସିଂଙ୍କ ସମେତ ଅନ୍ୟ ୫ ଜଣଙ୍କୁ ଗିରଫ କରିଛି । ଅନ୍ୟମାନେ ହେଲେ କୁନାଲର ଭାଇ ସୋନୁ, ମନିଷ ସିଂହ, ବିନତା ଦେବୀ ଏବଂ ସୁନିଲ ଓରଫ ଓମପ୍ରକାଶ ସିଂହ ।
ଫରେନସିକ୍ ଟିମ୍ ଏବଂ ମାଜିଷ୍ଟ୍ରେଟଙ୍କ ଉପସ୍ଥିତିରେ ପ୍ରାୟ ୪ ଫୁଟ ଗାତ ଖୋଳିଲା ପରେ ଆରତୀଙ୍କ ଗଳିତ ଶବ ଉଦ୍ଧାର ହୋଇଥିବା କହିଛନ୍ତି ଏସଡିପିଓ ତପନ ମହାନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
